[{"text_idx": "#000002", "text": "Un o\u2019r ystafelloedd astudio grw\u0302p newydd"}, {"text_idx": "#000004", "text": "Mae\u2019r gwaith adeiladu bron wedi\u2019i gwblha\u0300u, a ddoe fe gyrhaeddod y lori i ddanfon yr holl ddodrefn newydd ar gyfer ystafell Iris de Freitas. Nid ydym yn gallu dangos dim o\u2019r dodrefn i chi eto \u2013 mae hwnnw\u2019n syrpreis ar gyfer yr agoriad swyddogol y mis nesaf, ond mae gennym lun o\u2019r lori!Mae manylion o\u2019r ystafell ar ei newydd wedd, gan gynnwys dodrefn, i\u2019w weld ar y post diwethaf ar y blog hwn. Fe fhyddwn yn eich hysbysebu o\u2019r dyddiad agor yn fuan fel y byddwch yn gallu dod i weld y gwelliannau eich hun."}, {"text_idx": "#000006", "text": "Rydym newydd gael crynodeb o\u2019r holl welliannau sy\u2019n cael eu gwneud yn ystafell Iris de Freitas yn Llyfrgell Hugh Owen \u2013 gobeithio eich bod yn edrych ymlaen gymaint a\u0302 ni i weld yr ystafell!"}, {"text_idx": "#000007", "text": "Bydd yno:\u2022 44 desg astudio, pob un gyda\u2019i chyfrifiadur ei hun. Gellir addasu uchder dwy o\u2019r desgiau hyn\u2022 140 o ardaloedd desg, a bydd modd addasu uchder dwy o\u2019r rhain hefyd\u2022 21 o seddi i ymlacio, nifer gyda byrddau gliniadur gerllaw"}, {"text_idx": "#000008", "text": "\u2022 3 o ystafelloedd astudio i grwpiau y gellir eu llogi, sy\u2019n dal cyfanswm o 30 unigolyn, pob un gyda chyfrifiadur sgrin fawr, bwrdd mawr a bwrdd gwyn (GSR 6 yn eistedd 8, GSR 7 yn eistedd 8, a GSR 8 yn eistedd 12)\u2022 2 o guddyglau astudio y gellir eu llogi, gyda dau ofod yr un (pedwar i gyd), un cyfrifiadur a bwrdd gwyn ym mhob un, a desgiau y gellir addasu eu huchder\u2022 Bydd gan yr ystafell Hermann Ethe\u0301 bodiwm addysgu, seddi hyblyg, hysbysfwrdd a bwrdd gwyn mawr. Bydd yr ystafell yn dal 20 o seddi ar gyfer dysgu strwythuredig, ac ar sail y cyntaf i\u2019r felin ar adegau eraill"}, {"text_idx": "#000009", "text": "\u2022 Byrddau gwyn gwydr symudol ar gyfer eu defnyddio ledled y gofod\u2022 2 argraffydd/copi\u0308wr\u2022 Peiriannau bwyd a diod, gan gynnwys gorsaf ail-lenwi dw\u0302r, peiriant byrbrydau a pheiriant diodydd poeth\u2022 Mynediad i doiledau niwtral o ran y rhywiau"}, {"text_idx": "#000010", "text": "\u2022 Mwy o bwyntiau pw\u0302er a signal Wi-Fi\u2022 System wresogi newydd, ar gyfer nosweithiau cynhesach!\u2022 Mae ffenestri newydd wedi cael eu gosod i gadw gwres a lleihau golau tanbaid. Mae\u2019r ffenestri hyn hefyd yn ymgorffori system awyru osodedig, ble bydd yr awyrellau yn agor a chau\u2019n awtomatig yn o\u0302l yr amodau.\u2022 Mae nenfwd newydd wedi cael ei adeiladu i helpu i atal colli gwres. Mae\u2019r nenfwd hefyd yn cynnwys system oleuo LED sy\u2019n addasu yn y prif ardaloedd i arbed ynni. Gellir addasu hwn a\u0302 llaw yn yr ystafelloedd astudio.\u2022 Llawr newydd ac wedi\u2019i ailaddurno\u2019n llawn\u2022 Mae\u2019r ardal bellach yn hygyrch, o ganlyniad i osod lifft newydd i\u2019r llawr hwn."}, {"text_idx": "#000011", "text": "Dyma rai lluniau o sut y bydd yr ardal yn edrych ar o\u0302l cwblhau\u2019r gwaith, a llun o\u2019r ffenestri a osodwyd yn ddiweddar. Rhowch wybod i ni os oes gennych chi unrhyw sylwadau!"}, {"text_idx": "#000012", "text": "Y ffenestri newydd disglair! Arlliwedig ac yn adlewyrchu gwres i arbed ynni a lleihau golau tanbaid"}, {"text_idx": "#000014", "text": "Mae ystafell Iris de Freitas yn dod yn ei blaen yn dda, gyda\u2019r ffenestri newydd wedi\u2019u gosod yn ddiweddar. Mae\u2019r ffenestri sy\u2019n wynebu\u2019r Gorllewin (ar flaen yr adeilad) yn rhai arlliwiedig ac yn adlewyrchu gwres, a fydd yn gwneud yr ystafell yn un fwy cyfforddus i bawb. Y bwriad yw ailagor ym mis Tachwedd, ac rydym ni gyd yn edrych ymlaen yn fawr i weld y newidiadau!"}, {"text_idx": "#000015", "text": "Y ffenestri newydd yn aros i gael eu dadbacio"}, {"text_idx": "#000016", "text": "Barod ar gyfer gosod y ffenestri newydd"}, {"text_idx": "#000017", "text": "Gallwch weld rhai o\u2019r ffenestri newydd trwy\u2019r adeilad (dylai fod gennym fwy o luniau ar gyfer y neges nesaf)"}, {"text_idx": "#000020", "text": "\u2022 mae\u2019r ystafell wedi cael ei chlirio yn barod ar gyfer tair ystafell astudio newydd i grwpiau, y bydd modd eu harchebu\u2022 mae byrddau distewi acwstig yn cael eu gosod ar y nenfwd er mwyn lleihau sw\u0302n yn yr ardal yma\u2022 bwriedir gosod goleuadau newydd LED sy\u2019n effeithlon o ran ynni\u2022 bydd yr adeiladwyr yn tynnu\u2019r holl ffenestri allan yn yr wythnosau nesaf ac yna\u2019n gosod rhai newydd"}, {"text_idx": "#000021", "text": "Lluniau o\u2019r gwaith adnewyddu wedi\u2019r cam dymchwel \u2013 26 Mehefin 2019"}, {"text_idx": "#000023", "text": "Mae\u2019n gyffrous gweld sut mae\u2019r cynlluniau ar gyfer ailwampio ystafell Iris de Freitas ar Lawr E, Llyfrgell Hugh Owen, yn datblygu. Mae\u2019r pensaer wedi rhoi cynllun 3-D o\u2019r gwaith ailwampio hyd yma: (drwy ganiata\u0302d caredig George a Tomos, penseiri). Dewch i\u2019r llyfrgell i weld arddangosfa o\u2019r cynlluniau yn fanylach."}, {"text_idx": "#000025", "text": "Er mwyn paratoi am waith adnewyddu ar ystafelloedd Iris de Freitas a Hermann Ethe ar Lawr E Llyfrgell Hugh Owen yn ystod yr haf/hydref 2019, bydd yr ardal hon yn cael ei chau i ddefnyddwyr o 13:00 ddydd Mercher 29 Mai ar o\u0302l i\u2019r arholiad olaf orffen. Disgwylir y byddwn yn ailagor y rhan hon ar 4 Tachwedd 2019. Mae rhagor o fanylion i\u2019w cael: "}, {"text_idx": "#000027", "text": "Cynhaliwyd grw\u0302p ffocws i drafod y cynlluniau i ailwampio ystafell Iris De Freitas. Ymunodd chwech o gyfranogwyr a\u0302\u2019r staff a\u2019r penseiri sy\u2019n gweithio ar y gwaith ailwampio i drafod y cynlluniau presennol. Roedd y sesiwn grw\u0302p ffocws yn gymorth i gasglu adborth y myfyrwyr ynghyd ag arolygon a\u2019r bwrdd nodiadau post-it yn ystafell Iris De Freitas sydd eisoes wedi\u2019u casglu. Ceir rhagor o wybodaeth ar: "}, {"text_idx": "#000028", "text": "Diben y grw\u0302p ffocws oedd casglu barn y myfyrwyr, gan ofyn iddynt am eu barn am y cam presennol yn y broses gynllunio.Gwnaeth y penseiri egluro eu cynllun drwy ddangos cyflwyniad ar droed o\u2019r cynlluniau presennol ar gyfer ailwampio. Gofynnodd yr aelodau o staff i\u2019r cyfranogwyr wedyn am eu barn. Dyma rai o\u2019r pynciau allweddol a drafodwyd\u2013 Ystafelloedd astudio i grwpiau\u2013 Ardaloedd Tawel\u2013 Peiriannau bwyd a diod\u2013 Byrddau gwyn\u2013 Dodrefn\u2013 Ardal astudioMae rhai o\u2019r cynlluniau presennol yn cynnwys 3 ystafell astudio newydd i grwpiau, digon o ofod desg i weithio gyda gliniaduron. Bydd gan y desgiau hyn socedi plwg yn ogystal a\u0302 phyrth USB. Bydd rhagor o fanylion am y cynlluniau ailwampio yn cael eu rhyddhau ganol mis Mawrth, ar o\u0302l y tendr."}, {"text_idx": "#000031", "text": "Llun o Ystafell Iris De Freitas"}, {"text_idx": "#000032", "text": "Bydd ystafell Iris De Freitas yn Llyfrgell Hugh Owen yn cau i gael ei hailwampio o 3 Mehefin. Rydym yn bwriadu ailagor y gofod ar 4 Tachwedd 2019.Yn ystod y broses gynllunio gwnaethom ofyn i ddefnyddwyr yr ystafell roi awgrymiadau ar sut i wella\u2019r gofod. Rydym wedi dilyn yr adborth hwn, a oedd yn cynnwys:\u2013 Ystafelloedd astudio\u2013 Mwy o socedi pw\u0302er\u2013 Peiriannau bwyd a diod\u2013 Dodrefn cyfforddus\u2013 Gwell golau\u2013 Planhigion"}, {"text_idx": "#000033", "text": "Awgrymiadau\u2019r Myfyrwyr ar gyfer y gwaith ailwampio"}, {"text_idx": "#000034", "text": "Yn sgil ein lansiad llwyddiannus, braf gweld bod yr adnewyddu newydd ar Lawr D yn Llyfrgell Hugh Owen wedi\u2019u cwblhau yn llawn ac ar waith. Mae\u2019r ystafelloedd astudio grw\u0302p yn brysur ac mae\u2019r llyfrgell yn llawn o fyfyrwyr yn adolygu\u2019n ddiwyd ar gyfer eu harholiadau."}, {"text_idx": "#000035", "text": "Agorwyd y llawr yn swyddogol gan ein his-ganghellor , yr Athro Elisabeth Treasure ar ddydd Llun 8fed o Ionawr. Gallwch ddarllen am y lansiad yma."}, {"text_idx": "#000036", "text": "Mae gennym albwm o luniau o\u2019r llawr ar ei newydd wedd ar Flickr."}, {"text_idx": "#000037", "text": "Diolch i bawb a gyfrannodd eu syniadau tuag at ddyluniad yr ardal newydd. Credwn y gallwch weld bod eich adborth a\u2019ch syniadau wedi dylanwadu ar yr adnewyddu."}, {"text_idx": "#000038", "text": "Ar ran staff y Gwasanaethau Gwybodaeth, hoffwn ddymuno pob lwc i\u2019n holl fyfyrwyr a\u2019u harholiadau."}]